২০১৯ ক্রিকেট বিশ্বকাপ

২০১৯ ক্রিকেট বিশ্বকাপ প্রতিযোগিতা ইংল্যান্ড এবং ওয়েলসে যৌথভাবে অনুষ্ঠিত হয়। বিশ্বকাপ ক্রিকেট প্রতিযোগিতার এ আসরটি দ্বাদশ আয়োজন। ১৯৭৫, ১৯৭৯, ১৯৮৩ এবং ১৯৯৯ সালের বিশ্বকাপের পর এ প্রতিযোগিতাটি ইংল্যান্ড এবং ওয়েলসে ৫মবারের মতো হয়। ২০০৬ সালের এপ্রিলে ইংল্যান্ড এবং ওয়েলসকে স্বাগতিক দেশের মর্যাদা দেয়া হয়। ২০১৫ সালের ক্রিকেট বিশ্বকাপের স্বাগতিক দেশের নিলাম প্রক্রিয়া থেকে তাদের আবেদন প্রত্যাহারের ফলে ২০১৫ সালের বিশ্বকাপ ক্রিকেট প্রতিযোগিতা অস্ট্রেলিয়া ও নিউজিল্যান্ডে যৌথভাবে অনুষ্ঠিত হয়। প্রথম খেলাটি ওভালে ও চূড়ান্ত খেলাটি ১৯৭৫, ১৯৭৯, ১৯৮৩ ও ১৯৯৯ সালের পর পঞ্চমবারের মতো লর্ডসে অনুষ্ঠিত হয়। ফাইনাল ম্যাচে সুপার ওভারে ইংল্যান্ড নিউজিিল্যাকে ১ উইকেটে হারিয়ে চ্যাম্পিয়ন হওয়ার গৌরব অর্জন করে। ২০১১ ও ২০১৫ সালের বিশ্বকাপের ১৪-দলের অংশগ্রহণের পরিবর্তে এ বিশ্বকাপের দলের সংখ্যা রাখা হয় ১০টি। স্বাগতিক ইংল্যান্ড ও ৩০ সেপ্টেম্বর, ২০১৭ তারিখ মোতাবেক আইসিসি র‌্যাঙ্কিংয়ের শীর্ষ আট দল স্বয়ংক্রিয়ভাবে যোগ্য বলে বিবেচিত হয়। অন্য দুই দলের অন্তর্ভুক্তির জন্য ২০১৮ সালের বিশ্বকাপ বাছাই প্রতিযোগিতার মাধ্যমে নির্ধারণ করা হয়। এতে আইসিসি’র সহযোগী ও অনুমোদনলাভকারী সদস্য দেশগুলোরও অংশগ্রহণের সুযোগ রাখা হয়েছিল। বাছাই প্রক্রিয়ার রূপরেখা তুলে ধরার সময় পূর্ববর্তী দুই বিশ্বকাপের শেষ চারটি স্থান দখলের জন্য অংশগ্রহণকারী সহযোগী ও অনুমোদনলাভকারী সদস্যদেরকে সর্বোচ্চ দুইটি স্থান প্রদানের কথা বলা হয়। এর মাধ্যমে প্রথমবারের মতো টেস্টখেলুড়ে দেশগুলোর প্রত্যেকেই বিশ্বকাপ ক্রিকেটে অংশগ্রহণের যোগ্যতা না-ও হতে পারতো। সর্বনিম্ন স্থানের অধিকারী পূর্ণাঙ্গ সদস্যদেরকে পরাজিত করার মাধ্যমে অংশগ্রহণের নিশ্চয়তা দেয়া হয়েছিল। এছাড়াও, এর মাধ্যমে ১০টি টেস্ট দলের মধ্যে কমপক্ষে দুইটি দলকে বাছাইপর্বে অংশগ্রহণের কথা বলা হয় ও বিশ্বকাপে খেলা থেকে বাদ পড়ার কথা বলা হয়। ১০-দলের অংশগ্রহণে আয়োজিত এ প্রতিযোগিতা সহযোগী দেশগুলোর মধ্যে ব্যাপক সমালোচনা শুরু হয়। জুন, ২০১৭ সালে আয়ারল্যান্ড ও আফগানিস্তান দলকে টেস্ট মর্যাদা প্রদানের ফলে টেস্ট দলের সংখ্যা ১০ থেকে বৃদ্ধি পেয়ে ১২ হয়। এরফলে প্রথমবারের মতো সকল টেস্ট মর্যাদাপ্রাপ্ত দলের সম্মিলিত অংশগ্রহণবিহীন অবস্থায় ক্রিকেট বিশ্বকাপ প্রতিযোগিতা অনুষ্ঠিত হতে হয়। সাম্প্রতিক সময়ের সফলতার স্বীকৃতিস্বরূপ আয়ারল্যান্ড ও আফগানিস্তান দলকে আইসিসি ওডিআই চ্যাম্পিয়নশীপে অন্তর্ভুক্ত করা হয়। এমনকি আইসিসি’র পূর্ণাঙ্গ সদস্যেরও মর্যাদা দান করা হয়। দল দুটি নতুন টেস্টভূক্ত দেশের মর্যাদায় পায়। তাস্বত্ত্বেও, বর্তমান প্রক্রিয়ায় উভয় দলকেই বাছাইপর্বে অংশ নিতে হয়। বাছাইপর্বের চূড়ান্ত খেলায় ওয়েস্ট ইন্ডিজকে পরাভূত করে আফগানিস্তান দল বিজয়ী হয়। উভয় দলই বিশ্বকাপে খেলার সুযোগ পায়। অন্যদিকে, প্রতিযোগিতার স্বাগতিক হওয়া স্বত্ত্বেও জিম্বাবুয়ে দল চূড়ান্ত খেলায় অংশ নিতে ব্যর্থ হয় ও ১৯৮৩ সালের পর প্রথমবারের মতো বিশ্বকাপ খেলা থেকে বঞ্চিত হয়। এছাড়াও, সাম্প্রতিককালে পূর্ণাঙ্গ টেস্ট মর্যাদার অধিকারী আয়ারল্যান্ড দল ২০০৭ সালের পর প্রথমবারের মতো বিশ্বকাপে অংশগ্রহণ করা থেকে বঞ্চিত হয়। ফলশ্রুতিতে, প্রথমবারের মতো এ প্রতিযোগিতায় কোন সহযোগী সদস্য দলের অংশগ্রহণ থাকবে না। কলকাতায় আন্তর্জাতিক ক্রিকেট কাউন্সিলের (আইসিসি) সভাশেষে প্রতিযোগিতার সময়সূচী ২৬ এপ্রিল, ২০১৮ তারিখে ঘোষণা করা হয়। পরিকল্পনা মোতাবেক লন্ডন স্টেডিয়ামকে অন্যতম সম্ভাব্য মাঠ হিসেবে ঘোষণা করা হয়েছিল। জানুয়ারি, ২০১৭ তারিখে মাঠ পরিদর্শন শেষে পিচের আকৃতি ওডিআই খেলার উপযোগীরূপে সিদ্ধান্ত নেয়া হয়। তবে, সময়সূচী ঘোষণাকালে লন্ডন স্টেডিয়ামকে বাদ দেয়া হয়। ওয়েলসের সোফিয়া গার্ডেন্স ছাড়া সবগুলো মাঠই ইংল্যান্ডে অবস্থিত। প্রতিযোগিতায় অংশগ্রহণের লক্ষ্যে দলগুলোর সম্ভাব্য ৩০-জন খেলোয়াড়ের তালিকা প্রকাশের দরকার নেই। ৩০ এপ্রিল, ২০১৯ তারিখের পূর্বেই অংশগ্রহণকারী দলগুলো তাদের বিশ্বকাপের দলের সদস্যদের নাম দাখিল করে। প্রতিযোগিতা শুরুর সাতদিন পূর্বে ১৫-জনের চূড়ান্ত তালিকা যে-কোন খেলোয়াড়কে পরিবর্তন করতে পারবে। প্রথম দল হিসেবে নিউজিল্যান্ড তাদের দলের তালিকা প্রকাশ করে। এপ্রিল, ২০১৯ সালে আইসিসি কর্তৃপক্ষ প্রতিযোগিতার জন্যে আনুষ্ঠানিকভাবে খেলা পরিচালনার লক্ষ্যে কর্মকর্তাদের তালিকা প্রকাশ করে। অন্যদিক, এ প্রতিযোগিতা শেষে ইয়ান গোল্ড আম্পায়ার হিসেবে তার অবসর গ্রহণের কথা ঘোষণা করেন। প্রতিযোগিতা সুষ্ঠুভাবে পরিচালনার জন্যে আইসিসি কর্তৃপক্ষ ৬জন ম্যাচ রেফারির নামের তালিকা প্রকাশ করে। ২০১৫ সালের ক্রিকেট বিশ্বকাপ প্রতিযোগিতার ন্যায় আইসিসি কর্তৃপক্ষ $১০ মিলিয়ন মার্কিন ডলারের একই অঙ্কের আর্থিক পুরস্কার প্রদানের কথা ঘোষণা করে। অর্থ পুরস্কার প্রদানের ক্ষেত্রে দলগুলোকে নিম্নবর্ণিত ফলাফলকে বিবেচনায় আনা হয়: ২৪ থেকে ২৮ মে ২০১৯ তারিখ পর্যন্ত দশটি ওডিআই মর্যাদাবিহীন প্রস্তুতিমূলক খেলা অনুষ্ঠিত হয়। সবগুলো খেলাই ব্রিটিশ গ্রীষ্মকালীন সময় অনুযায়ী (ইউটিসি+১) সম্পন্ন হয়। ২০১৯ সালের ক্রিকেট বিশ্বকাপ প্রতিযোগিতার গ্রুপ পর্বের খেলাগুলো রাউন্ড-রবিন পদ্ধতিতে অনুষ্ঠিত হয়। এ পর্বে অংশগ্রহণকারী দশ দলই একে-অপরের বিপক্ষে একই গ্রুপে প্রতিদ্বন্দ্বিতায় অবতীর্ণ হয়। প্রত্যেক দলই সর্বমোট নয়টি খেলায় অংশ নেয়। গ্রুপের শীর্ষ চার দল নক-আউট পর্বে উপনীত হয় এবং সেমি-ফাইনাল ও ফাইনাল খেলে। ১৯৯২ সালের ক্রিকেট বিশ্বকাপেও একই প্রক্রিয়া অবলম্বন করা হয়েছিল। ফেব্রুয়ারি, ২০১৯ সালের পুলওয়ামা আক্রমণের পর ভারতীয় সামরিকবাহিনী পাকিস্তানি জঙ্গীবাদীদের বিপক্ষে আক্রমণ চালায়। এরপর বেশ কয়েকজন সাবেক ভারতীয় খেলোয়াড় ও ভারতীয় ক্রিকেট নিয়ন্ত্রণ বোর্ড বিশ্বকাপের গ্রুপ পর্বে ভারত-পাকিস্তান খেলা আয়োজন না করাসহ বিশ্বকাপ প্রতিযোগিতা থেকে পাকিস্তানকে নিষেধাজ্ঞা প্রদানে প্রচারণা চালায়। তবে, দুবাইয়ে অনুষ্ঠিত সংবাদ সম্মেলনে আন্তর্জাতিক ক্রিকেট কাউন্সিল (আইসিসি) পাকিস্তানের বিশ্বকাপে নিষিদ্ধ করার প্রশ্নে বিসিসিআইয়ের প্রস্তাবনা নাকচ করে দেয়। এতে দুই দেশের মধ্যে চলমান উত্তেজনা থাকা স্বত্ত্বেও পূর্ব-পরিকল্পনামাফিক খেলা আয়োজনের কথা জানানো হয়। ২৬ এপ্রিল, ২০১৮ তারিখে আইসিসি কর্তৃপক্ষ প্রতিযোগিতার বিস্তারিত সময়সূচী প্রকাশ করে। নক-আউট পর্বে দুইটি সেমি-ফাইনাল খেলা অনুষ্ঠিত হবে। বিজয়ী দুই দল লর্ডসে চূড়ান্ত খেলায় অবতীর্ণ হবে। ২৫ এপ্রিল, ২০১৮ তারিখে এক প্রতিবেদনে জানা যায়, ১৯৯৯ সালের ন্যায় ওল্ড ট্রাফোর্ড এবং এজবাস্টনে খেলা দুটি সম্পন্ন হবে। পাশাপাশি উভয় খেলার জন্যেই সংরক্ষিত দিন রাখা হয়েছে। নিম্নবর্ণিত নেটওয়ার্কগুলো প্রতিযোগিতার খেলাগুলো সরাসরি সম্প্রচারের অধিকার লাভ করে: